Diari Oficial de la Generalitat Valenciana


Sumari del DOGV 6294, del 22-06-2010 (2010/6866)

Informació pública del programa d'actuació integrada per gestió directa per a l'execució conjunta de les obres d'urbanització de l'àrea d'eixample I i II del sòl urbà dels voltants dels sectors 4 i 5 d'Alborache.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6294

Data del DOGV
:   22-06-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/6866


Data del document
:   04-06-2010

Organisme emissor
:   Ajuntament d'Alborache

Tipus de document
:   Anunci

Descriptors 

:   * Alborache
    * administració local
    * pla d'urbanisme

Informació pública del programa d'actuació integrada per gestió directa per a l'execució conjunta de les obres d'urbanització de l'àrea d'eixample I i II del sòl urbà dels voltants dels sectors 4 i 5 d'Alborache. [2010/6866]  
En data 25 de març de 2010, el Ple de la corporació va adoptar el següent acord, que es transcriu íntegrament:  
«Primer  
Acordar la gestió directa municipal del programa d'actuació integrada per a execució conjunta de les obres d'urbanització de l'àrea de l'eixample I i II del sòl urbà dels voltants dels sectors 4 i 5 del sòl urbanitzable del Pla General, i sotmetre'l, juntament amb tota la documentació que l'integra, annexos, informes de serveis i costos i expedient de quotes d'urbanització, a informació pública i tràmit d'audiència als interessats durant el termini d'un mes.  
Segon. A aquests efectes, publicar un edicte en el Diari Oficial de la Comunitat Valenciana i en un diari d'informació general d'àmplia difusió a la localitat. Amb anterioritat a la publicació, cursar una notificació formal als interessats, als qui consten com a titulars de drets, de conformitat amb el que estableix l'article 128.6 en relació amb l'article 166 de la Llei Urbanística Valenciana. Així mateix, inserir en la pàgina web municipal () la informació urbanística relativa a la formulació del programa d'actuació integrada objecte d'aquest acord, així com els documents que l'integren.  
Tercer. Sol·licitar al Registre de la Propietat el corresponent certificat de domini i càrregues, amb la nota d'afecció de les finques a aquesta actuació. Si aparegueren durant la informació pública nous titulars no tinguts en compte en el projecte de reparcel·lació, se'ls donarà audiència per un període de 15 dies, sense necessitat d'un nou període d'informació pública.  
Quart. Durant l'esmentat termini d'informació pública, comptador des de la publicació de l'edicte en el Diari Oficial de la Comunitat Valenciana, els interessats podran consultar els documents integrants de l'expedient a l'Ajuntament d'Alborache, en horari d'oficina (de dilluns a divendres, de 09.00 a 14.00 hores), i també en la pàgina web municipal () i presentar les al·legacions que estimen oportunes.  
Cinqué. De conformitat amb el que estableix l'article 101 de la Llei Urbanística Valenciana, l'anunci d'informació pública tindrà efecte suspensiu de l'atorgament de llicències de parcel·lació, edificació, demolició i primera ocupació, en allò que resulten contradictòries amb determinacions contingudes al programa».  
S'adverteix a tots els propietaris el seu deure d'aportar a l'Ajuntament els títols de les seues finques i manifestar les situacions jurídiques que coneguen i afecten les seues finques.  
Igualment, i de conformitat amb l'article 59.5 Llei 30/1992, la publicació d'aquest anunci tindrà els efectes de notificació a aquells interessats que resulten desconeguts o s'ignore el lloc o mitjà de notificació, i, especialment, a aquells respecte dels quals, després d'intentada la notificació personal, aquesta haja resultat infructuosa, i en concret: Theresse Pfohl, 9 rue Riquet, 75077 París (França); Josefa Guerrero Collado, Aben Amir, 10, porta 5, 46400 València, i Vicenta Cortés Alonso, avinguda de València 22, referència cadastral 1630521XJ9613S.  
Es fa saber, finalment, que contra el present acord, atés que es tracta d'un acte de tràmit, no s'hi pot interposar cap recurs, sense perjudici que en el termini atorgat s'hi puguen formular les al·legacions que s'estimen oportunes.  
Alborache, 4 de juny de 2010.- L'alcalde: Miguel Vicente Pinach.